CELEX: 22014D0174
Language: sl
Date: 2014-09-25 00:00:00
Title: Sklep Skupnega odbora EGP št. 174/2014 z dne 25. septembra 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1242]

30.7.2015   
            
            
               SL
            
            
               Uradni list Evropske unije
            
            
               L 202/22
            
         SKLEP SKUPNEGA ODBORA EGP
   št. 174/2014
   z dne 25. septembra 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1242]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Direktive Sveta 76/117/EGS (1), 79/196/EGS (2) in 82/130/EGS (3), ki so vključene v Sporazum EGP, so bile razveljavljene z Direktivo 94/9/ES Evropskega parlamenta in Sveta (4), ki je vključena v Sporazum EGP, zato bi bilo treba sklicevanja na direktive 76/117/EGS, 79/196/EGS in 82/130/EGS črtati iz Sporazuma EGP.
            
         
               (2)
            
            
               Direktiva Komisije 94/26/ES (5), ki je vključena v Sporazum EGP, je zastarela in bi jo bilo zato treba razveljaviti v okviru Sporazuma EGP.
            
         
               (3)
            
            
               Iz praktičnih razlogov se preštevilčijo akti, navedeni v poglavju X Priloge II pod naslovom „AKTI, S KATERIMI SE POGODBENICE SEZNANIJO“.
            
         
               (4)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje X Priloge II k Sporazumu EGP se spremeni:
   
               1.
            
            
               Besedilo točk 2 (Direktiva Sveta 76/117/EGS), 3 (Direktiva Sveta 79/196/EGS), 4 (Direktiva Sveta 82/130/EGS) in 7b (Direktiva Komisije 94/26/EGS) se črta.
            
         
               2.
            
            
               Pod naslovom „AKTI, S KATERIMI SE POGODBENICE SEZNANIJO“ se točke od 8 (črtano) do 25 (črtano) preštevilčijo v točke od 1 do 18.
            
         Člen 2
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (6).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 24, 30.1.1976, str. 45.
   
      (2)  UL L 43, 20.2.1979, str. 20.
   
      (3)  UL L 59, 2.3.1982, str. 10.
   
      (4)  UL L 100, 19.4.1994, str. 1.
   
      (5)  UL L 157, 24.6.1994, str. 33.
   
      (6)  Navedena ni nobena ustavna zahteva.